একত্রিশে অগাস্ট হাইকোর্টে টেট মামলার রায়। বিচারপতি সিএস কারনান ওইদিন মামলার  রায় ঘোষণা করবেন। প্রাথমিকে শিক্ষক নিয়োগের ক্ষেত্রে প্রশিক্ষণহীনদের নিয়োগে নিষেধাজ্ঞা চেয়ে এই মামলা দায়ের হয়। আদালতের দ্বারস্থ হন প্রশিক্ষণপ্রাপ্তদের একাংশ। সেই মামলাতেই রায় দেবেন বিচারপতি।
 ওয়েব ডেস্ক: একত্রিশে অগাস্ট হাইকোর্টে টেট মামলার রায়। বিচারপতি সিএস কারনান ওইদিন মামলার  রায় ঘোষণা করবেন। প্রাথমিকে শিক্ষক নিয়োগের ক্ষেত্রে প্রশিক্ষণহীনদের নিয়োগে নিষেধাজ্ঞা চেয়ে এই মামলা দায়ের হয়। আদালতের দ্বারস্থ হন প্রশিক্ষণপ্রাপ্তদের একাংশ। সেই মামলাতেই রায় দেবেন বিচারপতি। টেট নিয়ে আদালতে একাধিক মামলা চললেও, এই মামলাটির রায় হলে টেটের ফল প্রকাশে জট অনেকটাই কাটবে বলে আশা আইনজীবী মহলের। ইতিমধ্যে হাইকোর্টে রাজ্যের তরফে জানিয়ে দেওয়া হয়েছে, নিয়োগে অগ্রাধিকার পাবেন প্রশিক্ষিতরাই। প্রশিক্ষিতদের নিয়োগের পর শূন্য পদ থাকলে, তবেই বিবেচনায় আসবে প্রশিক্ষণহীনদের কথা। রাজ্য জুড়ে অগণিত প্রাথমিক শিক্ষক পদের চাকুরিপ্রার্থীর ভবিষ্যত কার্যত অনিশ্চিত হয়ে রয়েছে।